Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106783&kokkuvotted=false&jaotusedVaikimisiAvatud=
Timestamp: 2019-12-06 14:29:40+00:00
Document Index: 3027984

Matched Legal Cases: ['Riigikohus ', '§ 19', '§ 39', '§ 132', 'Riigikohus ', 'Riigikohus ']

3-1-1-80-01 Riigikohus 22.08.2001
Kriminaalasja kohtuliku uurimise käigus tuleb kontrollida kõiki esitatud tõendeid.
Kriminaalasja kohtuliku uurimise käigus tuleb kontrollida kõiki esitatud tõendeid, vastasel korral on tegu KrMK § 19 tuleneva kriminaalasja tehiolude igakülgse, täieliku ja objektiivse uurimise põhimõtte rikkumisega, mis on omakorda käsitatav kriminaalmenetluse seaduse olulise rikkumisena AKKS § 39 lg 4 mõttes.
Uurimistaktika peab põhinema menetlusseadusel ning tulenema sellest. KrMK § 132 lg 3 kohaselt algab tunnistaja ülekuulamine uurija ettepanekuga jutustada kõikidest tunnistajale teadaolevatest asjaoludest, millega seoses ta on ülekuulamisele kutsutud. Pärast tunnistaja ütluste ärakuulamist võib uurija esitada küsimusi.
3-1-1-7-98 Riigikohus 13.01.1998
Kohtuotsuse rajamine ainult kohtualuse ütlustele, mis on suures vastuolustema varem antud seletustega, kuigi kohtulikul uurimisel oli võimalik üle kuulata ka isikuid, kelle seletused kattuvad kahtlustatavate seletustega vahetult pärast nende kinnipidamist, on kriminaalasja tehiolude igakülgse, täieliku ja objektiivse uurimise nõude eiramine.
3-1-1-71-97 Riigikohus 17.06.1997
Kõik kahtlused tuleb kohtualuse kasuks tõlgendada vaid juhul, kui neid ei õnnestu kriminaalmenetluses kõrvaldada.
Kriminaalasjas olulise tunnistaja ülekuulamata jätmine kohtuistungil võib olla kriminaalasja tehiolude igakülgse, täieliku ja objektiivse uurimise nõude eiramine.